Kryptomeny vo Fumbi portfóliu – časť 1.
Keď investujete do kryptomien cez Fumbi, tak je vaša investícia rozdelená poďla nášho algoritmu do 31 top kryptomien. Prečítajte si viac o kryptomenách, ktoré tvoria naše dynamické portfólio.
Bitcoin [BTC]
Bitcoin je najstaršia, najznámejšia a najpopulárnejšia kryptomena na trhu. Prvá zmienka o Bitcoine vznikla 31. októbra 2008, kedy jeho záhadný tvorca Satoshi Nakamoto (dodnes nevieme, či išlo o jedinca, alebo organizáciu) publikoval takzvaný Bitcoin whitepaper, v ktorom ho popísal ako peer-to-peer verziu elektronických peňazí umožňujúcu online platby medzi užívateľmi bez potreby finančných inštitúcii. Inak povedané Bitcoin je decentralizovaný, ide o platidlo, ktoré nepotrebuje banky a asistenciu tretích strán.
Prvý bitcoin, ktorých nikdy nebude viac ako zhruba 21 miliónov, bol vyťažený v rámci "genesis bloku" 3. januára 2009 práve Satoshim Nakamotom. Ten za sebou zanechal elektronickú stopu naposledy v roku 2011. Nevieme či išlo z jeho strany o plánovaný krok, alebo to tak zariadil osud, no tým, že Satoshi zmizol, odovzdal Bitcoin celej komunite a prispel k jeho absolútnej decentralizácii. Bitcoin je jedinou známou kryptomenou, ktorá nemá svojho aktívneho predstaviteľa a teda funguje absolútne nezávisle vďaka vopred stanoveným pravidlám v kóde.
Odo dňa vzniku prvého bitcoinu nepretržite prebieha bitcoinová ťažba s tým, že posledný BTC sa vyťaží až v roku 2140. Na bezpečnosť blockchainu dohliadajú ťažiari (mineri), ktorí sú za svoju činnosť odmeňovaní novo vyťaženými bitcoinami.
Ripple [XRP]
XRP, za ktorou stojí spoločnosti Ripple, patrí medzi najznámejšie kryptomeny na trhu. Na rozdiel od mnohých iných digitálnych mien má jednoznačné zameranie a jej predstavitelia sa hlásia k tomu, že je určená pre bankový sektor. Tým sa odlišujú od väčšiny iných kryptoprojektov, ktoré vznikajú práve ako konkurencia voči bankám a tradičnému finančnému systému.
Cieľom spoločnosti Ripple je poskytovanie služieb, pri ktorých môžu banky pomocou tokenu XRP využívať výhody, ktoré prináša technológia blockchain. Ide predovšetkým o realizáciu finančných prevodov a to najmä so zreteľom na medzinárodné platby, ktoré v súčasnom bankovom systéme trvajú aj niekoľko dní a sprevádzajú ich vysoké náklady. Pomocou tokenov XRP a služieb Ripple ich môžu banky realizovať takmer okamžite a za minimálne náklady. Ripple uzavrela partnerstvá úž so stovkami bánk, finančných inštitúcii a tiež s rôznymi platobnými procesormi.
Ethereum [ETH]
Ethereum je otvorená platforma, ktorá umožňuje vývojárom vytvárať decentralizované aplikácie a takzvané smart kontrakty, ktoré sú spúšťane na Ethereum blockchaine. Na rozdiel od Bitcoinu, ktorého jednoznačným cieľom je stať sa menou, respektíve cenným aktívom, Ethereum teda ponúka príležitosť vytvárať popri tom funkčné aplikácie a nástroje v decentralizovanej bezpečnej forme, ktorá nepodlieha cenzúre a nevyžaduje asistenciu tretích strán.
Za projektom stojí geniálny ruský programátor Vitalik Buterin. Spustený bol v roku 2015 a najväčší úspech dosiahol doposiaľ počas roka 2017, kedy na ňom vzniklo skrz ICO množstvo úspešných aj menej úspešných kryptomien. Nové ETH sú ťažené podobne ako bitcoiny pomocou algoritmu Proof of Work, no v roku 2020 je naplánovaný prechod na Proof of Stake, čím sa kompletne zmení spôsob vytvárania nových mincí ETH.
Chcete zistiť ako vyzerá Fumbi profil?
Registrujte sa jednoducho a zadarmo tu:
Bitcoin Cash [BCH]
Kryptomena Bitcoin Cash (BCH) vznikla z Bitcoinu v auguste 2017 prostredníctvom takzvaného hardforku. Znamená to najmä to, že s Bitcoinom zdieľa históriu celého blockchainu až do momentu, kedy sa od neho oddelila a začala svoju samostatnú existenciu. Dôvodom vzniku Bitcoin Cash boli nezhody medzi vývojármi Bitcoinu v tom, ako riešiť problémy so škálovateľnosťou a priepustnosťou siete. Časť vývojárov, ktorá nedokázala presadiť svoje návrhy na zvýšenie pôvodnej veľkosti bloku Bitcoinu z 1MB na 8MB, sa preto rozhodla realizovať svoje predstavy vytvorením novej kryptomeny.
Bitcoin Cash má osemkrát väčšiu kapacitu jedného bloku, čo mu umožňuje spracovať v rovnaký čas výrazne viac dát a transakcií než Bitcoin. Hardfork Bitcoin Cash zároveň znamenal to, že držitelia Bitcoinu zrazu vlastnili dve kryptomeny – ostal im pôvodný Bitcoin, no zároveň získali rovnaký počet Bitcoin Cash, čo bolo v tom čase na rozdiel od mnohých iných hardforkov, ktoré nasledovali, veľmi výhodné (ak ste v čase hardforku vlastnili 10 BTC, po hardforku ste mali 10 BTC a 10 BCH).
Stellar [XLM]
Stellar Lumens (XLM) si podobne ako XRP (Ripple) kladie za cieľ zdokonaliť realizáciu prevodu klasických fiatových peňazí a teda riešiť problém pomalých a nákladných finančných transakcií, s ktorým sa potyká súčasný bankový systém. Na rozdiel od Ripple sa však nesústredí výhradne len na banky, ale aj na bežných ľudí, pričom focus sústredí aj na rozvojové trhy. Stellar vnikol už v roku 2014 a medzi jeho vývojárov patria aj ľudia, ktorí sa podieľali na vývoji technológie konkurenčného Ripple vrátane spoluzakladateľa Ripple Jeda McCaleba.
Token XLM slúži pri finančných transakciách ako most, ktorý je využívaný na prevod peňazí z bodu A do bodu B za pomoci blockchainu s minimálnymi nákladmi a expresne rýchlo. Stellar dokáže spracovať za sekundu približne 1000 transakcií a rýchlosť transakcie sa pohybuje medzi 3-5 sekundami. Tieto čísla sú podobné číslam Ripple, no pri ešte o čosi nižších nákladoch.
Litecoin [LTC]
Litecon (LTC) patrí medzi najstaršie kryptomeny vôbec. Vznikol už v októbri 2011 vďaka vývojárovi a bývalému zamestnancovi Google Charliemu Leeovi, ktorý ho postavil na základoch technológie Bitcoinu, no s miernymi úpravami. Kým Bitcoin je častokrát označovaný za digitálne zlato, Litecoin prezývajú ako digitálne striebro. Vďačí za to nielen podobným vlastnostiam, ale aj skutočnosti, že mnohé vylepenia, ktoré sú pripravované pre Bitcoin, boli predtým testované a aplikované na Litecoin. Hoci Litecoin vznikol ako kópia Bitcoinu, na rozdiel od Bitcoin Cash (ktorý vnikol ako hardfork Bitcoinu) nezdieľa históriu jeho blockchainu.
Základnými rozdielmi medzi Bitcoinom a Litecoinom sú štyrikrát väčšie množstvo mincí, ktoré budú dokopy vyťažené (84 miliónov) a štvornásobne rýchlejšia doba vyťaženia jedného bloku (2,5 minúty). Pri ťažbe LTC je taktiež použitý odlišný hashovací algoritmus. Kým Bitcoin používa SHA-256, Litecoin má Scrypt. V čase, keď je Bitcoin preťažený, je Litecoin obľúbenou prvou voľbou pre realizáciu rýchlejších a lacnejších transakcií. Na Litecoine je zaujímavá aj skutočnosť, že vďaka prítomnosti Charlieho Leea a Litecoin Foundation je vývoj tejto kryptomeny centralizovanejší ,než vývoj Bitcoinu. Vďaka tomu však dokáže Litecoin rýchlejšie implementovať nové funkcie a zlepšovať svoj systém. Charlie Lee sa viackrát nechal počuť, že by rád doviedol projekt do fázy, kedy ho zverí absolútne do rúk komunity (na spôsob Satoshiho Nakamota) a Litecoin sa stane decentralizovanou menou v pravom slova zmysle.
Dash [DASH]
Kryptomena DASH (jej pôvodný názor bol DarkCoin či XCoin) je open source peer-to-peer projekt, ktorého cieľom je poskytnutie možnosti realizácie okamžitých transakcií popri tom, že zostanú súkromné, rýchle a lacné. Na vývoj Dash, ktorého počiatky siahajú už do roku 2014, dohliada organizácia DAO, ktorá tvrdí, že jej cieľom je vytvoriť z Dash popri Bitcoine najrozšírenejší platobný systém na svete. Na rozdiel od Bitcoinu, o ktorého funkčnosť a bezpečnosť sa starajú výhradne jeho ťažiari (mineri), Dash funguje popri tom aj za pomoci masternodov na druhej vrstve Dash blockchainu. Tí uľahčujú realizáciu okamžitých transakcií (InstantSend) a súkromných transakcií (PrivateSend) a nakoľko sú pre správne fungovanie Dash nevyhnutnosťou, podiel z vyťaženia bloku si delia s minermi.
Binance Coin [BNB]
Binance Coin (BNB) je natívna kryptomena burzy Binance, ktorá pôvodne vznikola ako ERC-20 token na blockchaine Ethereum, no v súčasnosti už funguje na blockchaine Binance Chain. Úspech burzy Binance sa zatiaľ výrazným spôsobom odzrkadľuje aj na cene Binance Coinu, ktorého primárne využitie tkvie v tom, že znižuje poplatky za obchodovanie na tejto platforme.
Na rozdiel od väčšiny iných kryptomien tokeny Binance Coin postupne zanikajú. V deň vzniku ich bolo 200 miliárd, no burza Binance garantuje, že každý štvrťrok použije určité percento zo svojich ziskov na to, aby realizovala takzvaný coinburn tokenov BNB (pálenie mincí) a to až do momentu, kedy celkový počet BNB v obehu nebude o polovicu menší, čiže 100 000 000 BNB. Zjednodušene povedané to znamená, že tokenov BNB postupne ubúda a tým pádom sa stávajú vzácnejšie.
NEM [XEM]
Kryptomena XEM postavená na blockchaine NEM je historicky spojená s kryptomenou NXT, ktorá svojho času patrila medzi najvyvinutejšie blockchain platformy, no čelila kritike vzhľadom na to, že výraznú časť tokenov NXT vlastnil len úzky počet jednotlivcov. Prvotným riešením tohto problému mal byť fork, no komunita sa napokon rozhodla vytvoriť úplne nový blockchain s veľmi férovým prerozdelením tokenov, ktorý zabránil tomu, že vzniknú takzvané veľryby držiace obrovské množstvo tokenov na rozdiel od ostatných osvojiteľov (s týmto problémom sa potyká aj Bitcoin).
Systém bol navrhnutý tak, že každý záujemca, ktorí sa prihlásil a splnil podmienky, dostal 1 "NEM stake". Následne ho mohol vymeniť za 2,25 milióna kryptomeny NEM, teda XEM. Nakoľko prerozdelenie XEM prebiehalo týmto spôsobom, všetci záujemcovia na začiatku dostali rovnaké množstvo, čim sa zamedzilo, aby hneď v úvode boli niektorí jednotlivci vo zvýhodnenej situácii. Na NEM je zaujímavé aj to, že funguje na základe algoritmu Proof of Importance, ktorý je podobný Proof of Stake, no s tým rozdielom, že užívateľov odmeňuje nielen za držanie tokenov, ale aj ich používanie, teda prispievanie do "ekonomiky" tohto ekosystému. Vďaka týmto vlastnostiam a tiež Smart Assets systému, ktorý ponúka síce obmedzenejšiu no bezpečnejšiu možnosť používania smart kontraktov, ktoré sú zabudované priamo v blockchaine, ide v mnohých ohľadoch o výnimočný projekt.
Ethereum Classic [ETC]
Mnohí sa chybne domnievajú, že kryptomena Ethereum Classic (ETC) je mladším bratom kryptomeny Ethereum, ktorý vznikol po jej hardforku podobne ako je to u Bitcoinu a Bitcoin Cash. Opak je však pravdou. Ethereum Classic je pôvodným blockchainom, ktorého počiatky siahajú až do roku 2013, kým Ethereum, súčasná dvojka na trhu, vznikla až v roku 2015. Napriek tomu sa pôvodné Ethereum premenovalo na Ethereum Classic, a nová verzia, v rámci ktorej bola po komunitnom hlasovaní vymazaná a cenzurovaná história súvisiaca s veľkou bezpečnostnou chybou (60 miliónov dolárov bolo presunutých na nezabezpečený účet a cena ETH padla o polovicu), získala pomenovanie Ethereum.
Pokiaľ ide o Ethereum Classic, nakoľko ide o originálne Ethereum, samozrejme platí, že má obdobné vlastnosti než Ethereum pokiaľ ide o decentralizované aplikácie a smart kontrakty. Zástancovia Ethereum Classic popri tom tvrdia, že ide o decentralizovanejší projekt, než je súčasné Ethereum, na kterého vývoj má značný vplyv Ethereum Foundation, ktorý sa po prechode na algoritmus Proof of Stake ešte zvýrazní.
Chcete zistiť ako vyzerá Fumbi profil?
Registrujte sa jednoducho a zadarmo tu: